Hjørrings borgmester, Arne Boelt (S), optræder igen i år i en gakket reklamevideo for Hjørring Live, der inviterer byens unge med ud i gaden.

Arne Boelt (S), borgmester i Hjørring Kommune optræder endnu engang på slap line i en reklamevideo for Hjørring Live, der finder sted fredag den 8. september. Hjørring Live er henvendt til alle, der lige er startet på gymnasie eller studie i Hjørring og inviterer de unge ud på gaden til et stort arrangement, hvor de kan lære byen at kende. Du kan se videoen her.